51 



Jeg skal her endnu ganske kortelig omtale de grøn- 

 landske Insekters Højdeudbredning, idet jeg maa forud- 

 skikke den Bemærkning, at Iagttagelser til at bestemme 

 den Højde, hvortil de enkelte Arter kunne gaa, endnu 

 langtfra haves, og for de flyvende Insekters Vedkommende 

 vil en nogenlunde bestemt Grænse vistnok være meget 

 vanskelig at trække ; de fleste kunne sikkert gaa temmelig 

 højt. Hvad derimod Biller og Tæger angaar, synes disse 

 gjennemgaaende ikke at gaa ret højt; de i sydligere 

 Lande udelukkende som alpine optrædende Arter leve i 

 Grønland lige ved Havets Niveau, og jeg tror, at det 

 med Bestemthed kan udtales, hvad vel ogsaa paa For- 

 haand var at vente, at intet Insekt i Grønland lever ude- 

 lukkende til Fjælds eller har en nedre Grænse, hvor- 

 under det ikke lever. 



De i det foregaaende nævnte Ordener ere de eneste, 

 der i højere Grad ere repræsenterede i Grønland. Naar 

 jeg hertil føjer, at der findes en lille Hemerobius Art, 

 Hemerobius obscurus. og to Phryganeer, hvilke tre Arter 

 jeg dog kun har taget i Sydgrønland, saa tror jeg i Hoved- 

 trækkene at have skitseret den Insektfauna, der hører 

 hjemme i hine højnordiske Egne, men jeg maa iøvrigt 

 slutte med at bemærke, at dette jo kun er et ganske 

 løst Billede, hvorved der maaske kunde være adskilligt 

 at rette, naar det af mig indsamlede Materiale foreligger 

 endelig bearbejdet. 



Jeg skal endelig til Slutning berøre et Spørgsmaal, 

 som er af ganske særlig Interesse, nemlig Spørgsmaalet 

 om, hvorfra Grønland har faaet sin nuværende Fauna 

 af Land- og Ferskvandsarthropoder. Tre Maader ere her 

 mulige: Ved Indvandring fra Europa over en postglacial 

 Landforbindelse, eller ved Indvandring fra Amerika oppe 

 nord paa, hvor det adskillende Vand jo er meget smalt, 

 eller endelig kan den nuværende Fauna være Resterne 

 af Landets oprindelige tertiære Fauna. For Vegetationens 



4* 



